زازاکی، کئردئکی، کئرمانجأکی یا دیمیلی (ڤئ زازاکی: Dımılki، Kırdki، Kırmancki، Zazaki) یئ گئل د زوٙنا کوردی لئشک شومال أفتونئشین و د زوٙنا بال ئو خأزأرە کئ د راساگە آناتوٙلی (تورکیە) دئش قئسە میکأن. چئنی موٙأن کئ گاسی شومار زازا-زوٙنا نئزیک ڤئ ۲ مئلیوٙن کأس با. زازاکی فئرە د لئزڤیا ئوٙرامانی و باجئلانی نئزیکە و سی یأنە کئ زوٙن شئناسیا ئی سئ گئل لئزڤ نە می نأن د یئ گئل حوٙنئڤادە زوٙنی ڤا نوم زازا-گوٙرانی و موٙأن زازا-گوٙرانی یئ گئل د دأسە یا زوٙنی جئگا د دأسە زوٙنی شومال أفتونئشینە. زوٙن زازاکی یئ گئل د زوٙنا ئیرانی شومال أفتونئشینە و چی لئژڤیا دأسە زوٙنی زازا-گوٙرانی فئرە د زوٙنا گیلکی، مازندرانی و تالشی نئزیکە.